

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-02/23-6

Ivanić-Grad, 6. veljače 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prij****edlog Odluke o izmjenama Odluke o plaći i drugim pravima iz radnog odnosa gradonačelnika i zamjenika gradonačelnika Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **izmjenama Odluke o plaći i drugim pravima iz radnog odnosa gradonačelnika i zamjenika gradonačelnika Grada Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 3. Zakona o plaćama u lokalnoj i područnoj (regionalnoj) samoupravi (Narodne novine, broj 28/10, 10/23) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_ 2023. godine donijelo je sljedeću

**O D L U K U**

**o izmjenama Odluke o plaći i drugim pravima iz radnog odnosa gradonačelnika i zamjenika gradonačelnika Grada Ivanić-Grada**

Članak 1.

U Odluci o plaći i drugim pravima iz radnog odnosa gradonačelnika i zamjenika gradonačelnika Grada Ivanić-Grada (Službeni glasnik Grada Ivanić-Grada, broj 06/13) članak 4. mijenja se i glasi:

„Članak 4.

Koeficijenti iz članka 1. ove Odluke iznose:

* za obračun plaće gradonačelnika – 5,27
* za obračun plaće zamjenika gradonačelnika – 4,48.“.

Članak 2.

Koeficijenti za obračun plaće gradonačelnika i zamjenika gradonačelnika iz članka 1. ove Odluke primjenjivat će se na obračun plaće za mjesec veljaču 2023. godine i dalje.

Članak 3.

Ova Odluka stupa na snagu osmoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjenama Odluke o plaći i drugim pravima iz radnog odnosa gradonačelnika i zamjenika gradonačelnika Grada Ivanić-Grada |
| **PRAVNI TEMELJ:** | Na temelju članka 3. Zakona o plaćama u lokalnoj i područnoj (regionalnoj) samoupravi (Narodne novine, broj 28/10, 10/23) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 2. do 7. Zakona o plaćama u lokalnoj i područnoj (regionalnoj) samoupravi (Narodne novine, broj 28/10, 10/23).

Sukladno odredbama Zakona o plaćama u lokalnoj i područnoj (regionalnoj) samoupravi (Narodne novine, broj 28/10, 10/23) plaću gradonačelnika i zamjenika gradonačelnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno najviše za 20%.

Osnovicu i koeficijente za obračun plaće gradonačelnika i zamjenika gradonačelnika određuje odlukom predstavničko tijelo jedinice lokalne samouprave u kojoj obnašaju dužnost, na prijedlog gradonačelnika.

Plaća gradonačelnika u jedinicama lokalne samouprave koje imaju više od 10.000 stanovnika, bez uvećanja za radni staž, ne smije se odrediti u iznosu većem od umnoška koeficijenta 5,27 i osnovice za izračun plaće državnih dužnosnika, prema propisima kojima se uređuju obveze i prava državnih dužnosnika.

Koeficijenti za obračun plaće zamjenika gradonačelnika mogu iznositi najviše do 85% koeficijenta gradonačelnika čiji je zamjenik.

Odredbom članka 3. Odluke o plaći i drugim pravima iz radnog odnosa gradonačelnika i zamjenika gradonačelnika Grada Ivanić-Grada (Službeni glasnik Grada Ivanić-Grada, broj 06/13) propisano je da je osnovica za obračun plaće gradonačelnika i zamjenika gradonačelnika Grada Ivanić-Grada jednaka osnovici koja se primjenjuje na obračun plaće državnih dužnosnika.

Osnovica za obračun plaće državnih dužnosnika propisana je Odlukom o visini osnovice za obračun plaće državnih dužnosnika (Narodne novine, broj 151/14) i iznosi 3.890,00 kuna bruto, odnosno 516,29 eura bruto[[1]](#footnote-1), a primjenjuje se od mjeseca prosinca 2014. godine.

Nadalje, odredbom članka 4. Odluke o plaći i drugim pravima iz radnog odnosa gradonačelnika i zamjenika gradonačelnika Grada Ivanić-Grada (Službeni glasnik Grada Ivanić-Grada, broj 06/13) propisani su koeficijenti za obračun plaće gradonačelnika (5,1) i zamjenika gradonačelnika (4,1).

Ovom Odlukom, sukladno Zakonom o plaćama u lokalnoj i područnoj (regionalnoj) samoupravi (Narodne novine, broj 28/10, 10/23) propisanim mjerilima za određivanje plaća i naknada župana, gradonačelnika i općinskih načelnika i njihovih zamjenika, mijenjaju se koeficijenti za obračun plaće gradonačelnika i zamjenika gradonačelnika Grada Ivanić-Grada na način da:

* koeficijent za obračun plaće gradonačelnika iznosi - 5,27,
* koeficijent za obračun plaće zamjenika gradonačelnika iznosi - 4,48,

i primjenjuju se na obračun plaće za mjesec veljaču 2023. godine i dalje.

Sredstva za provedbu ove Odluke osigurana su u proračunu Grada Ivanić-Grada za 2023. godinu.

Slijedom navedenoga, Gradskom vijeću Grada Ivanić-Grada predlaže se usvajanje ove Odluke.

1. Fiksni tečaj konverzije: 1 euro = 7,53450 kuna [↑](#footnote-ref-1)